text: কুষ্টিয়ায় করোনায় মৃত সাবেক সরকারি কর্মকর্তার দাফন সম্পন্ন Dhakatimes24
  | প্রকাশিত : ২৭ মে ২০২০, ১৮:৪২
  করোনায় মৃত্যু হওয়া সরকারি কর্মকর্তা আব্দুল কুদ্দুসের (৬৭) দাফন সম্পন্ন হয়েছে। বুধবার সকাল ৬টায় তার নিজ গ্রাম কুষ্টিয়ার দৌলতপুর উপজেলার ফিলিপনগর মন্ডলপাড়া কবরস্থানে এ দাফনকার্য সম্পন্ন হয়। করোনা স্বাস্থ্যবিধি মেনে ইসলামিক ফাউন্ডেশনের স্থানীয় ঈমাম তার জানাযা নামাজ পড়ান।
  দৌলতপুর সহকারী কমিশনার (ভূমি) আজগর আলী জানান, গত মঙ্গলবার দুপুর ১টায় ঢাকায় চিকিৎসাধীন অবস্থায় করোনায় আক্রান্ত আব্দুল কুদ্দুসের মৃত্যু হয়। তিনি কাস্টমস অফিসে কর্মরত ছিলেন। ঢাকায় বাড়ি করে সেখানেই অবসর সময় কাটাচ্ছিলেন তিনি। মৃত্যুর আগে তিনি দৌলতপুরে নিজ গ্রামে তার দাফন করার কথা জানান। সে অনুযায়ী করোনা স্বাস্থ্যবিধি মেনে তার দাফন সম্পন্ন করা হয়।
  প্রশাসনের তত্ত্বাবধানে তার মৃতদেহ দাফনকালে ইসলামিক ফউন্ডেশনের ইমাম ছাড়াও উপস্থিত ছিলেন- স্থানীয় স্বাস্থ্যকর্মী ও দৌলতপুর থানা পুলিশের সদস্যরা।